CELEX: 31991R0456
Language: el
Date: 1991-02-25 00:00:00
Title: Κανονισμός (ΕΟΚ) αριθ. 456/91 του Συμβουλίου της 25ης Φεβρουαρίου 1991 που τροποποιεί τον κανονισμό (ΕΟΚ) αριθ. 802/68 περί του κοινού ορισμού της έννοιας της καταγωγής των εμπορευμάτων

Avis juridique important

|

31991R0456

Κανονισμός (ΕΟΚ) αριθ. 456/91 του Συμβουλίου της 25ης Φεβρουαρίου 1991 που τροποποιεί τον κανονισμό (ΕΟΚ) αριθ. 802/68 περί του κοινού ορισμού της έννοιας της καταγωγής των εμπορευμάτων  

Επίσημη Εφημερίδα αριθ. L 054 της 28/02/1991 σ. 0004 - 0004

ΚΑΝΟΝΙΣΜΟΣ ( ΕΟΚ ) αριθ . 456/91 ΤΟΥ ΣΥΜΒΟΥΛΙΟΥ  της 25ης Φεβρουαρίου 1991  που τροποποιεί τον κανονισμό ( ΕΟΚ ) αριθ . 802/68 περί του κοινού ορισμού της έννοιας της καταγωγής των εμπορευμάτων ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας :  ότι ο κανονισμός ( ΕΟΚ ) αριθ . 802/68 ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1769/89 ( 2 ), δεν εφαρμόζεται στα πετρελαιοειδή που περιλαμβάνονται στο παράρτημα Ι-  ότι, επειδή δεν υπάρχει κοινός ορισμός της καταγωγής των προϊόντων του πετρελαίου, τα κράτη μέλη εφαρμόζουν τις διατάξεις του εθνικού τους δικαίου - ότι αυτές οι διατάξεις διαφέρουν μεταξύ τους και μπορούν να επιφέρουν διαφορετικά αποτελέσματα όσον αφορά  την εφαρμογή των δασμών ή των μέτρων και των μέσων της εμπορικής πολιτικής -  ότι, ενόψει της ολοκλήρωσης της εσωτερικής αγοράς στις 31 Δεκεμβρίου 1992, θα ήταν σκόπιμο να εναρμονιστούν οι διατάξεις αυτές -  ότι ο καλύτερος τρόπος για την εναρμόνιση αυτών των διατάξεων είναι η επέκταση της εφαρμογής του κανονισμού ( ΕΟΚ ) αριθ . 802/68 και τα εν λόγω προϊόντα πετρελαίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :    Άρθρο 1  Το άρθρο 3 και το παράρτημα Ι του κανονισμού ( ΕΟΚ ) αριθ . 802/68 διαγράφονται .  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 25 Φεβρουαρίου 1991 . Για το Συμβούλιο  Ο Πρόεδρος  J.-C . JUNCKER   ( 1 ) ΕΕ αριθ . L 148 της 28 . 6 . 1968, σ . 1 . ( 2 ) ΕΕ αριθ . L 174 της 22 . 6 . 1989, σ . 11 .